
వాషింగ్టన్ : అమెరికా అధ్యక్షుడు డొనాల్డ్ ట్రంప్ చాలా గట్టి నిర్ణయం తీసుకున్నారు.  చైనా ప్రభుత్వంతో అనుబంధం ఉన్న కంపెనీకి అమెరికాకు చెందిన సెమీకండక్టర్ కంపెనీ అమ్మకాన్ని ట్రంప్ అడ్డుకున్నారు. జాతీయ భద్రతకు విఘాతం కలుగుతుందని చెప్తూ ఈ కంపెనీ విక్రయాన్ని నిరోధించారు.వైట్ హౌస్ ప్రెస్ సెక్రటరీ సారా శాండర్స్ మాట్లాడుతూ లాటిస్ సెమీకండక్టర్ కార్పొరేషన్ (లాటిస్)ను చైనా వెంచర్ క్యాపిటల్ ఫండ్ కార్పొరేషన్ లిమిటెడ్ (సీవీసీఎఫ్), తదితర సంస్థలు స్వాధీనం చేసుకోవడాన్ని నిషేధిస్తూ ట్రంప్ ఆదేశాలు జారీ చేసినట్లు తెలిపారు. సీవీసీఎఫ్ చైనా ప్రభుత్వ యాజమాన్యంలోని సంస్థలకు చెందినది. ఈ సంస్థ పారిశ్రామిక పెట్టుబడులు, వెంచర్ క్యాపిటల్ వ్యవహారాలను నిర్వహిస్తూ ఉంటుంది. విదేశీ పెట్టుబడులపై కమిటీ సిఫారసుల మేరకు డిఫెన్స్ ప్రొడక్షన్ యాక్ట్ ప్రకారం ట్రంప్ ఈ చర్య తీసుకున్నట్లు శాండర్స్ తెలిపారు. అమెరికన్ బిజినెస్ను విదేశీ నియంత్రణలోకి తీసుకెళ్ళడానికి అవకాశం కల్పించే క్రయవిక్రయాలను నిలిపివేసేందుకు, నిషేధించేందుకు ఈ చట్టం ప్రకారం దేశాధ్యక్షుడికి అధికారం ఉందన్నారు. అమెరికా కంపెనీపై నియంత్రణ సాధించే విదేశీ కంపెనీ వల్ల అమెరికా జాతీయ భద్రతకు ముప్పు కలిగే అవకాశం ఉన్నట్లు విశ్వసనీయ సాక్ష్యాధారాలు కనిపించినపుడు దేశాధ్యక్షుడు ఈ చట్ట ప్రకారం చర్యలు తీసుకుంటారన్నారు.ట్రంప్ నిర్ణయాన్ని అమెరికా ట్రెజరీ సెక్రటరీ స్టీవెన్ మ్నుచిన్ స్వాగతించారు. అమెరికాలో విదేశీ పెట్టుబడుల కమిటీ చైర్మన్గా కూడా స్టీవెన్ వ్యవహరిస్తున్నారు.అమెరికాలోని అరెగాన్ కేంద్రంగా లాటిస్ కార్యకలాపాలు జరుగుతున్నాయి. ఈ కంపెనీ సెమీకండక్టర్లను తయారు చేస్తుంది. కన్స్యూమర్, కమ్యూనికేషన్స్, ఇండస్ట్రియల్ మార్కెట్లలో ఈ ఉత్పత్తులు అందుబాటులో ఉంటాయి.

vashington : america adhyakshudu donald trump chala gatti nirnayam teesukunnaru.  chaina prabhutvamto anubandham unna kampeneeki americaku chendina semikandaktar company ammakanni trump addukunnaru. jaateeya bhadrataku vighaatam kalugutundani cheptuu ee company vikrayaanni nirodhinchaaru.white hous press secretery sara shanders maatlaadutuu latis semikandaktar carporation (latis)nu chaina vencher capital fund carporation limited (cvcf), taditara samsthalu swaadheenam chesukovadanni nishedhistuu trump aadesaalu jaarii chesinatlu telipaaru. cvcf chaina prabhutva yaajamaanyamlooni samsthalaku chendinadi. ee samstha paarisraamika pettubadulu, vencher capital vyavahaaraalanu nirvahistuu untundi. videshee pettubadulapai commity sifaarasula meraku defens production act prakaaram trump ee charya teesukunnatlu shanders telipaaru. american bijinesnu videshee niyantranaloki teesukelladaaniki avakaasam kalpinche krayavikrayaalanu nilipivesenduku, nishedhinchenduku ee chattam prakaaram deshaadhyakshudiki adhikaaram undannaaru. america companypai niyantrana saadhinche videshee company valla america jaateeya bhadrataku muppu kalige avakaasam unnatlu vishwasaneeya saakshyaadhaaraalu kanipinchinapudu deshaadhyakshudu ee chatta prakaaram charyalu teesukuntaarannaaru.trump nirnayaanni america treasery secretery steaven mnuchin swaagatinchaaru. americalo videshee pettubadula commity chairmanga kuudaa steaven vyavaharistunnaaru.americaloni aregan kendramgaa latis kaaryakalaapaalu jarugutunnaayi. ee company semeekandaktarlanu tayaaru chestundi. consumer, communications, industrial marketlalo ee utpattulu andubaatulo untaayi.